《同侯子晋赋雁》
金朝·元德明

沈沈江浦云，浩浩朔漠雪。微生几寒暑，翅老飞欲折。

楼中见新几，夕照送明灭。欹枕数声来，疏窗耿残月。

悲鸣或天性，南北随所惬。谁念孤旅人，年年为愁绝。

作者简介：金忻州秀容人，号东岩。幼嗜书。布衣蔬食，处之自若。人负债不能偿，往往毁券。累举不第，放浪山水间，饮酒赋诗以自娱。卒年四十八。有《东岩集》。